# Protokoll

|  |  |
| --- | --- |
| **Til stede:** | Berit Jagmann (p), Omar Ikelane (f), Sara Bashir (f), Anders Waaler (a) |
| **Forfall:** | Ingibjørg K. Jonsdottir (p), Celia Tetu (p), Hanna Giertsen Bull (a), Mette Brodal (a) |
| **Møtegruppe:** | Vahl skoles driftsstyre |
| **Møtested:** | Torsdag 28. september 2017 |
| **Møtetid:** | 17.15-19.15 |
| **Referent:** | Grete Wahlmann |
| **Telefon:** | 23243500 |
| **Neste møte** | Torsdag 26. oktober 2017, kl. 17.15-19.00 |

|  |
| --- |
|  |

**Sak 33/17: Godkjenning av innkalling**

Godkjent.  
 Rektor vil i framtid være den som innkaller varamedlemmer, når faste medlemmer   
 melder forfall til møter. Det er da viktig at forfall meldes i god tid.

**Sak 34/17: Godkjenning av protokoll fra møte 11.05.2017**

Godkjent.

**Sak 35/17: Opplæring av driftsstyrerepresentantene**

Rektor hadde en gjennomgang av:

* Driftsstyrenes organisering og sammensetning.
* Saksbehandlingsregler for møter i driftsstyrene.
* Driftsstyrenes oppgaver og ansvar.
* Informasjon om driftsstyrets virksomhet.
* Fullmaktmatrisen som angår rektor/driftsstyret.

**Sak 36/17: Økonomi/Budsjettoppfølging**

Rektor hadde en gjennomgang av månedsrapportene for skole og AKS, for august   
 2017.

Rapporten for skolen viser:

* Prognoseavvik pr. 31.12: kr. 406 000,- / 0,84%. Dette positive avviket er ikke reelt. Ved utgangen av 2017 vil sannsynligvis avviket være negativt – dels p.g.a. nedgang i elevtall pr. 1. oktober, og dels p.g.a. overlappende tilsettinger for ansatte som skulle ut i fødselspermisjon og førtidspensjonere seg.

Rapporten for AKS viser:

* Prognoseavvik pr. 31.12: kr. 116 630,- / 1,58%. AKS planlegger et seminar for sine ansatte, slik at midlene nok vil bli brukt opp.

Driftsstyret tar månedsrapportene for skole og AKS til etterretning.

**Sak 38/17: Tilsettinger, skoleåret 2017/2018**

Orientering v/rektor:

* Våren 2017 sluttet det 18 ansatte som utgjorde 16,87 årsverk.
* Høsten 2017 begynte det 17 ansatte, som utgjorde 15,50 årsverk.

Rektor kalkulerte tidlig med at skolen måtte spare litt inn på antall tilsettinger, da elevtallet var synkende. Selv om skolen har 1,37 årsverk færre enn forrige skoleår, er likevel voksentettheten god. De nye ansatte ser ut til å ha funnet seg godt til rette på skolen, og er positive og arbeidsomme.

**Sak 39/17: Oppstart nytt skoleår**

Orientering v/rektor:

* God oppstart – alle ansatte på plass.
* Fokus på arbeid med å skape gode relasjoner til ungene, samt skape et godt læringsmiljø – elever og læring i fokus.
* Leirskoleturen for 7. trinn var en suksess.
* Snart ferdigstilles lekeapparatene i skolegården, og det gleder alle seg til.

**Sak 40/17: Endringer i opplæringslova og friskolelova (skolemiljø)**

Orientering v/rektor:

* Stortinget har vedtatt endringer i opplæringsloven om elevenes skolemiljø for å styrke rettighetene til elever som blir krenket. Krenket vil si utsatt for mobbing, vold, diskriminering og trakassering. Hvis en elev mener han eller hun ikke har det bra på skolen, skal rektor og andre som jobber på skolen ta dette alvorlig. Det er skolen som har ansvar for at alle elever har et trygt og godt skolemiljø.  
  Dette gjelder på skoleveien, skolen, Aktivitetsskolen, leksehjelpsordninger og andre aktiviteter i skolens regi.
* Alle som befinner seg på skolen har aktivitetsplikt, dvs. alle som jobber på skolen skal følge med på om elevene har det bra, og de skal gripe inn overfor mobbing og krenkelser. Dersom noen som jobber på skolen mistenker eller får kjennskap til at en elev ikke har et trygt et trygt og godt skolemiljø, skal rektor varsles.
* Skolen skal snarest mulig undersøke saken og sørge for at involverte elever blir hørt. Skolen skal deretter sette inn egnede tiltak.
* Det er lagt utfyllende info på skolens hjemmeside [https://vahl.osloskolen.no](https://vahl.osloskolen.no/)

**Sak 41/17: FAU**

Orientering v/FAU-leder:

* Bydel Gamle Oslos nystartede Junior-prosjekt for barn på Grønland i alderen 9-14 år, åpnet mandag 4. september. Skolen bes spre informasjon om prosjektet og bl.a. henge opp plakater på skolen.
* Prosjektleder; Marit Bredesen, vil bli invitert til det første FAU-møtet i høst.
* FAU vil jobbe med å få til dag-/natteravning i elevenes nærmiljø. Dette vil bli tatt som sak på det første møtet i FAU denne høsten.

**Sak 42/17: Eventuelt**

* Jagmann etterlyser tilbakemelding vedr. belysning i skolegård og på Rudolf Nilsens Plass.   
  Rektor vil følge opp saken med Undervisningsbygg, og de som har ansvar for Rudolf Nilsens Plass.

Oslo 29.09.2017

Grete Wahlmann

Referent

|  |  |
| --- | --- |
|  |  |
|  |  |